**Farské oznamy**

**Dvadsiata štvrtá nedeľa v cezročnom období – rok C (14. 9. 2025)**

|  |  |  |
| --- | --- | --- |
| Pondelok | Sedembolestnej Panny Márie, Patrónky Slovenska, slávnosť | 8.00 a 10.30 |
| Utorok | Sv. Kornela, pápeža a Cypriána, biskupa, mučeníkov | 7.00 |
| Streda |  | 17.30 |
| Štvrtok |  | 18.30 |
| Piatok | Poďakovanie za úrodu - kántrový deň | 17.00 |
| Sobota |  | 18.00 Oblazov |
| Nedeľa | Dvadsiata piata nedeľa v cezročnom období | 8.00 a 10.30 |

Dnes má Sv. otec Lev XIV. narodeniny.

Po prvom úspešnom kurze Alfy pre dospelých, plánujem robiť druhý kurz na prelome jesene a zimy. Prosím, aby ste si nad tým porozmýšľali, možno sa popýtali tých čo boli a budem rád, keď to skúsite. Je to séria stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.

Na budúcu nedeľu 21.9. vás pozývam na sv. omšu o 10.30 a po nej na farský dvor. Budeme podávať dobrý guľáš, pivko, kofolu všetko v réžii farského úradu ako poďakovanie za vašu podporu a pomoc Cirkvi, aj za námahu pri rekonštrukcii kostola. Pre deti bude pripravená skákacia loď, cukrová vata...Budem rád, keď prijmete toto pozvanie na náš **farský** **deň** ako príležitosť spoločne stráviť pekný čas a učiť sa byť si bližší. Gazdinky nemusia variť, ale poprosím ich tak ako minulý rok upiecť nejaký koláčik ku káve, bude nám sladšie. Ďakujem za finančnú i materiálnu podporu tohto dňa.

V hodovej ofere ste darovali 1640 eur. Nech Pán odmení vašu štedrosť.

Ak má niekto nejaké osobné veci alebo nástroje v kontajneri na parkovisku, ktorý sme používali pri rekonštrukcii, nech kontaktuje Braňa Grofčíka, aby si ich vyzdvihol do konca týždňa.

V piatok po sv. omši o 18.15 pozývam deti a mládež zahrať sa na farský dvor.

V sobotu o 9.00 prosím 5 ochotných žien pomôcť pri čistení zeleniny na guľáš.

Vzadu na stolíku si môžete zakúpiť časopis Naša žilinská diecéza za 1,5 eur alebo si ho zobrať na prečítanie. Okrem iného sa v ňom opisuje veľmi pekná skúsenosť manželského páru.

Chcem sa poďakovať za vaše modlitby, kvetinovú výzdobu, finančnú podporu našej farnosti. Na budúci týždeň prosím o upratovanie skupinu č.2. Dávam do pozornosti seriál The Chosen na televízii Lux v nedeľu večer, začína 4.séria. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.